**Lykilhugtökin í 1. 2. 3. 4. og 5. lotu**

**Lykilhugtök í 1. lotu:**

* **Athygli**; að grípa athygli barnanna (lifandi og líflegur flutningur).
* **Skilningur**; að dýpka skilning barnanna (t.d. kynna söguna bak við lagið).
* **Virk þátttaka**; að láta börnin taka virkan þátt (hreyfing og innlifun).
* **Leikræn tjáning**; að leika hlutverk úr sögunni.
* **Upplifun**; að upplifa söguna með hreyfingu.

**Lykilhugtök í 2. lotu:**

* **Læsi**; að vinna með læsi, að vera læs.
* **Samskipti**; jákvæð og uppbyggileg samskipti.
* **Tjáning**; að tjá sig með fjölbreyttum hætti og með ólíkum efniviði.
* **Þekking;** að öðlast þekkingu og skilning.
* **Reynsla**; ég hef reynslu af því að vinna með læsi í víðum skilningi.
* **Skilningarvit**; skilningarvit barnsins þróast í gegnum leik.

**Lykilhugtök í 3. lotu:**

* **Leikur**; leikstund þar sem börn hafa val um leiki og þau eru að skemmta sér.
* **Barnæska**; það tímabil þegar maður er barn.
* **Námsleið**; sú leið sem er farin og þær aðferðir sem eru notaðar til þess að nemendur öðlist þekkingu, leikni og/eða færni.
* **Kennsluaðferð**; það skipulag sem kennarinn hefur á kennslunni, viðfangsefnum og námsefni í því skyni að börnin læri það sem að er keppt.
* **Raunveruleikinn**; börn skilja raunveruleikann í gegnum leik.
* **Námssvið**; námsþættir eins og t.d. hreyfing, málrækt, myndsköpun, náttúra og umhverfi, tónlist og menning, samfélag o.s.frv.

**Lykilhugtök í 4. lotu:**

* **Fjölbreytni –** þegar fólk, staðir, hugmyndir og fleira er öðruvísi, ekki eins, **mismunandi**, fjölbreytt og alls konar. Þar sem EKKI allt er eins.
* **Fjölmenning –** þegar **ólíkt fólk** með mismunandi menningu býr og starfar saman á jafnréttisgrundvelli.
	+ Fjölbreytt menning getur verið um; menntun, aldur, kyn, kynheigð, kynþátt, lífsstíl, hefðir, siði, klæðaburð, mataræði, tungumál, trúarbrögð, viðhorf, gildi, uppruna og þjóðerni.
	+ dæmi:  Fjölmenningarlegt samfélag, fjölmenningarlegur vinnustaður, fjölmenningarlegur skóli …
* **Menningarnæmi –** **þekking** og áhugi á annarri menningu og **virðing** fyrir mismunandi hópum.
* **Fordómar –**þegar við **dæmum** án þess að skoða og kynna okkur fólk, hugmyndir og aðstæður.
* **Viðhorf –**væntingar mínar, afstaða mín, **skoðun mín**, hvað finnst mér um hugmyndir, fólk, staði …?
* **Inngilding –**að viðurkenna og virða fjölbreytaleikann og gera alltaf ráð fyrir honum. Inngilding er **að hvetja og styðja við að allt fólk** fái að taka þátt.  Inngilding er þegar við gefum fjölbreyttum hópi fólks tækifæri til að taka ákvarðanir og segja sína skoðun.

**Lykilhugtök í 5. lotu:**

* **Sköpun –**sköpun er ferli sem í grunninn byggist á áhuga og forvitni.
* **Skapandi hugsun** - skapandi hugsun (e. Design Thinking) er hugsun sem byggir á frumleika og hönnun.
* **Menntun** - menntun á að ýta undir sköpun og gefa tækifæri til sköpunar.
* **Tækifæri og tími til að skapa** - sköpun þarf tíma og ekki fyrirfram ákveðinn tímaramma.
* **Uppgötvun** - börn eiga ekki bara að vera viðtakendur, börn eiga að vera virk í sínu námi.
* **Skapandi umhverfi**- umhverfið þarf að vera opið og bjóða upp á tækifæri til skapandi hugsunar.
* **Gagnrýnin hugsun** - þegar við hugsum um og skoðum upplifanir okkar og reynslu.
* **Leikur** - börn skapa í gegnum leik, ein eða með öðrum.
* **Áhugi kennara**- er mikilvægur þáttur í skapandi leikskólastarfi.
* **Efniviður** - fjölbreytur efniviður gefur möguleika til að uppgötva og skapa.
* **Uppeldisfræðilegar skráningar** - skráningar sem geta gefið leikskólakennaranum upplýsingar um hvað barnið kann, hvernig það lærir og hvernig það hugsar.